**Suplement i Certifikatës për kualifikimin profesional,**

**KOPSHTARI, Niveli III në KSHK, referuar nivelit III të KEK**

**Individi është i aftë:**

* Tё kryejё llogaritje tё thjeshta ekonomike qё lidhen me veprimtaritё profesionale të kopshtarisë.
* Të bëjë organizimin e vogël të punës në punimet e kopshtarisë.
* Të interpretojë, plotësojë dhe përgatisë dokumentacionin teknik të kopshtarit.
* Të zbatojë teknikat e ngritjes së kopshtit.
* Të mbjellë në mënyrë estetike kulturat kopshtare në kopshtin.
* Të sistemojë estetikisht kopshtet e hapura.
* Të prodhojë fidanë të kulturave kopshtare.
* Të zbatojë agroteknologjinë e kultivimit të kulturave kopshtare.
* Të zbatojë hapat teknologjik të krijimit të tapetit të barit.
* Të kryejë kontrollin digjital të parametrave të lagështirës.
* Të kryejë vjeljen, magazinimin dhe ruajtjen e produkteve të kopshtit.
* Të përpunojë prodhimin e kulturave të ndryshme kopshtare.
* Të mirëmbajë kopshtet dhe hapësirat e gjelbra.
* Të përdorë dhe mirëmbajë veglat, pajisjet dhe materialet e punës të kopshtarisë.
* Të zbatojë standardet e profesionit gjatë kryerjes së punimeve dhe shërbimeve në kopshtari.
* Të përdori mjete dixhitale për reklamimin e produkteve të kopshtit.
* Të zbatojë rregullat e sigurisë në punë e të mbrojtjes së mjedisit gjatë kryerjes së punëve dhe shërbimeve në kopshtari.

**Mundësitë e kualifikimit të mëtejshëm dhe të punësimit:**

Përfundimi me sukses i arsimit profesional në profilin “Kopshtari”, III në KSHK, referuar nivelit III të KEK, e pajis individin me Certifikatën profesionale dhe Suplementin përkatës, që përkon me nivelin e punonjësit të kualifikuar në këtë fushë profesional në tregun e punës.

Ky arsimim i jep mundësi individit t’i drejtohet tregut të punës për: t’u punësuar në ndërmarrje publike ose biznese private të kopshtarisë; të shërbyer në kopshte në zonat urbane dhe rurale; njësi të rritjes dhe tregtimit të bimëve të kopshtarisë, si dhe të vetëpunësohet në sipërmarrje individuale.

Në përfundim të këtij niveli, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (teknik/menaxherial) të arsimit profesional (njëvjeçar) në drejtimin përkatës, për të fituar të drejtën e diplomës së “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).